Държавен вестник, бр. 92, 2009 г., стр. 27

БРОЙ  92	
Д Ъ Р Ж А В Е Н  В Е С Т Н И К 	
СТР.  27  
 – описание на използваните методи, апаратура 
и материали;
 – реални данни от проведените изпитвания, 
включващи критична преценка на получените 
резултати независимо от тяхната интерпретация 
от автора;
 – статистически анализ на резултатите, когато 
такъв се изисква от програмата за изпитванията, 
и отклоненията на данните;
 – обсъждане на резултатите;
 – обективно обсъждане на получените резул­
тати и внасяне на предложения относно карент­
ните срокове, необходими, за да се гарантира, че 
в храните, получени от третирани животни, няма 
остатъчни количества, които биха довели до риск 
за потребителите. 
Част 4. Предклинични и клинични изпитвания
Данните от заявлението, което се подава за 
издаване на лиценз за употреба на ВМП съгласно 
чл. 279, буква „г“ ЗВД, трябва да съответстват на 
изискванията, представени в тази част. 
Глава I: Изисквания към предклиничната до­
кументация
Целта на предклиничните изпитвания е да се 
определят фармакологичната активност и поно­
симостта на ВМП. 
А. Фармакологични изследвания
А.1. Фармакодинамика
Определят се характеристиките на фармакоди­
намичните ефекти на активната(ите) субстанция(и), 
включена(и) във ветеринарномедицинския продукт. 
Фармакодинамичните изследвания трябва да 
следват два отделни подхода:
1. подробно се описват механизмът на действие 
и фармакологичният ефект съгласно препоръчаното 
приложение на ВМП в практиката; резултатите 
трябва да бъдат изразени количествено, например 
като се използват диаграмите доза/ефект, време/
ефект и др., и където е възможно, сравняване на 
субстанцията на ВМП и друга субстанция, чиято 
активност е добре позната; в случаите, когато се 
заявява по-висока ефикасност на активната суб­
станция, трябва ясно да се демонстрира разликата 
и да се посочи, че тя е статистически значима;
2. изследователят представя цялостна фарма­
кологична оценка на активната субстанция, като 
специално отбелязва възможните неблагоприятни 
реакции; по принцип се изследват ефектите върху 
основните телесни функции.
Изследва се ефектът от другите характеристики 
на продуктите (като начин на приложение или 
приготвяне на продукта) върху фармакологичната 
активност на активната субстанция.
Изследванията трябва да са по-интензивни в 
случаите, когато препоръчаната доза е близка до 
дозата, която може да доведе до неблагоприятни 
реакции.
Експерименталните техники, освен ако не 
са стандартни процедури, трябва да се опишат 
подробно и по начин, който позволява да бъдат 
възпроизвеждани, като изследователят трябва да 
установи тяхната валидност. Експерименталните 
резултати от проведените изпитвания трябва да 
бъдат изложени ясно и да бъде цитирана тяхната 
статистическа значимост.
Изследват се всички количествени промени по 
отношение на получените реакции в резултат от 
многократно приложение на субстанцията, освен ако 
са посочени основателни причини за противното. 
ВМП с фиксирани комбинации могат да се 
получат както на фармакологична основа, така и 
по клинични показания. В първия случай фармако­
динамичните и/или фармакокинетичните изследва­
ния трябва да докажат, че посочената лекарствена 
комбинация е добра за клинична употреба. Във 
втория случай, когато научната аргументация за 
лечебната комбинация се търси чрез клинични 
изпитвания, проучването ще определи дали очак­
ваните ефекти от комбинацията могат да бъдат 
доказани при животни, като най-малко се проверява 
значението на всяка неблагоприятна реакция. Ако 
комбинацията включва нова активна субстанция, 
последната предварително се проучва задълбочено. 
А.2. Развитие на резистентност
Когато естеството на ВМП го налага, се пред­
ставят данни за евентуалното развитие на резис­
тентни микроорганизми вследствие употребата му. 
От особена важност е да се посочи и механизмът 
за възникване на подобна резистентност. В този 
случай заявителят е длъжен да предложи мерки 
за ограничаването є, съобразени с предвидената 
употреба на дадения ВМП.
Ако е необходимо, се правят препратки към 
данните, изложени в част 3 на досието на ВМП.
A.3. Фармакокинетика
В контекста на оценката на клиничната без­
опасност и ефикасност на ВМП се изискват ос­
новни фармакокинетични данни относно новата 
активна субстанция. 
Целите на фармакокинетичните изследвания 
за животинските видове, за които е предназна­
чен продуктът, могат да бъдат разделени на три 
основни области: 
а) описателна фармакокинетика, водеща до 
оценка на основни параметри, като телесен кли­
рънс, обем на разпределение, средно време на 
полуживот и др.;
б) използване на тези параметри за изследване 
на връзката между дозовия режим, плазмената 
и тъканната концентрация и фармакологичните, 
терапевтичните или токсичните ефекти;
в) сравняване на фармакокинетичните данни 
при различните видове животни, за които е пред­
назначен продуктът, и изследване на възможните 
различия между тях, които оказват влияние върху 
безопасността и ефикасността на ВМП.
Фармакокинетичните изследвания по правило 
са необходимо допълнение на фармакодинамичните 
изследвания с цел подпомагане на клиницистите 
при установяване на дозовия режим (начин и 
място на приложение, доза, дозов интервал, брой 
на приложения и др.) и адаптиране на дозовия 
режим според определени характеристики на по­
пулацията (напр. възраст, заболяване).